钦定古今图书集成/明伦汇编/氏族典/第130卷 > 陈子龙
## 钦定古今图书集成/明伦汇编/氏族典/第130卷 > 陈子龙

按《明外史陈子龙传》：“子龙，字卧子，松江华亭人。生有
异才，工举子业，兼治诗赋古文，卓绝流辈。崇祯十年，
举进士，选绍兴推官。以定乱功，擢兵科给事中。命甫
下而京师陷，乃事福王于南京，以时事不可为，乞终
养去。夏允彝死，子龙念祖母年九十，不忍割，遁为僧。
寻以受鲁王部院职衔，结太湖兵欲举事。事露，被擒”，
乘间投水死。